An oll ahanom a vez dalhmad kerse ganto da dra pe dra. Soñjit en hañv tremen, na pa ve ken. Pa oa berroh an arhant ganto, ar Frañsizien eo kerse ganto, a lavarer, pa nint ket bet gouest da vond keid da vakañsi ar bloaz-mañ. Pa oa darn o klemm e traoñ ar vro abalamour dan tommder ha dar zehor, muioh en hanternoz e oa deuet darn all da veza tagnouz abalamour meo bet re hleb an amzer e miz eost. Ha ne gomzer ket deoh  amañ deuz ar famillou Rom hag a oa deuet bugale hag all er vro-mañ da glask gwelloh buhez : ar re a zo bet adkaset dar Roumani, kredabl braz eh eo kerse ganto…    Eun afer a gizidigez eo ive kaoud kerse. Nheller ket beza ha beza bet, koulskoude… Soñjal a reer a-wechou : Ma vefe bet kont mod all… Ma mije greet… Ma mije ket… Kerse eo ganin nem-eus ket greet ! Eur santad chwero ? Eun digarez da zond en-dro war an amzer dremenet, da adober traou zo, da ober a-benn ar fin ar pez na oa ket bet  greet a-raog… ? Pez zo kerse evid eun den na vez ket bepred evid ar re all…    Kaoud kerse neo ket kaoud dipit dalhmad, koulskoude. Kerse war vad a heller kaoud ive, pa deu stad an nen da wellaad. Adaleg ma vez an traou o vond war an tu gin, e ver techet a-dra-zur da vala duoh soñjou. Keuz a vez neuze dan traou neus ket deuz outo ken : mired a ra kement-mañ ouzom neuze da vond war-raog. Kaoud kerse neo ket kaoud keuz, toutafed. Daoust hag-eñ vefe melkoni ? En e bennad e komz Loeiz Grall  kentoh deuz spleen. E peb leh hag e peb bro, e vez tud a vez kerse ganto, memez en Island hag en Amerik. A-benn ar fin, kaoud kerse, daoust hag-eñ ne vefe ket evid ar Vretoned evel mo-defe eun tamm blues war o spered ?    Eur varzoneg bennag e-neus bet skrivet Per-Jakez Helias war don ar herse. Pemzeg vloaz zo eo marvet, peogwir e oa dan 13 a viz eost 1995. Ha pemp bloaz ha tregont zo e-neus embannet Le Cheval dorgueil. Daoust ha keuz e-noa dan amzer dremenet, evel meo bet rebechet outañ aliez ?  Ne-noa ket. Digouezoud mad a ra eta e vefe bet embannet tezenn Mannaig Thomas en hañv-mañ gand Emgleo Breiz : studiet he-deus Marh al lorh evel na oa ket bet greet choaz gand den.  Ar Vretoned kar-o-yez neo ket an distro-tele a dlefe rei kerse dezo. Tammou poaniou-spered a zo e-touez an dud a vicher hag e-touez ar broduerien-filmou dreist-oll : emaint oh en em houlenn ha sikouret a-walh e vint choaz en amzer-da-zond. Med neventi vad a zo e-keñver brezoneg war an tele : lennit amañ pelloh pez a zo  bet disklêriet deom gand Bernez Rous ha gand Lionel Buannic.